آذربایجانین پایتاختی باکی-دا سنگچال ترمینالیندا جنوب گاز دهلیزی‌نین رسمی آچیلیش مراسیمی رئاللاشدیریلیب.
جنوب گاز دهلیزی جنوبی قفقاز گاز بورو کمری‌نین (باکی-تفلیس-ارضروم) گئنیشلندیریلمه‌سی، همچنین تورکیه‌ده ترانس آنادولو بورو کمری (تاناپ) و ترانس آدریاتیک بورو کمری‌نین (تاپ) تیکینتی‌سی عذره لاییحه ایله علاقه‌لی تدبیره آذربایجان پرزیدنتی ایلهام علی یف، نفت ایخراج ائدن اؤلکه‌لر تشکیلاتی‌نین (اوپک) باش کاتیبی محمد بارکیندو، جنوب گاز دهلیزی لاییحه‌سی‌نین اورتاغی اولان اؤلکه و شیرکت‌لرین نماینده‌لری ایشتیراک ائدیب.
آذربایجان پرئزیدئنتی ایلهام علی یف آچیلیش میراسیمینده ائتدیگی چیخیشیندا لاییحه‌نین حیاتا کئچیریلمه‌سینده بؤیوک رول اوینایان تورکیه، گورجوستان، امریکا و آوروپا بیرلیگینه عضو اؤلکه‌لره تشککورلرینی بیل‌دیره‌رک: بیز سؤزون اصل معناسیندا انرژی منبع‌لری‌نین شاخلندیریلمه‌سینی حیاتا کئچیریریک. جنوب گاز دهلیزی یئنی انرژی داماری‌دیر.
دؤولت باشچی‌سی دئییب کی، بو لاییحه‌ده ماراق‌لار بالانسی گؤزلنیلیب: " اوره تیجی، ترانزیت و مصرف ائدن اؤلکه‌لرین ماراق‌لاری تام تامین ائدیلیب. بو ماراق‌لار بالانسی اولماسایدی، لاییحه تام حیاتا کئچیریله بیلمزدی. بیز قارشی‌لیق‌لی فایدا‌لی امکداش‌لیغی تامین ائتملییک. اؤلکه‌لر و شیرکت‌لر قارشی‌لیق‌لی سیاسی، ایقتیصادی منفعتینی تامین ائتمه‌لی‌دیر. آذربایجان دا اوره تیجی اؤلکه کیمی اؤز منفعتینی گؤتورور".
پرزیدنت ایلهام علی یف قئید ائدیب کی، آذربایجان موستقیل، آیاغی اوزرینده دوران اؤلکه‌دیر: "سون 15 ایلده عمومی داخیلی محصول 3 دفعه آرتیب. آذربایجاندا خاریجی دؤولت بورجو آشاغی سویه‌ده‌دیر. ارز ذخیره لریمیز خاریجی بورج‌لاریمیزدان 4-5 دفعه چوخ‌دور. آذربایجاندا یوخسوللوق، ایشسیزلیک 5 فایز سویه‌سینده‌دیر. بو، گؤستریر کی، نفت اینسان سرمایه سینه چئوریلیب. بیزیم سیاستیمیز نفت-گاز گلیرلرینی برابر، عدالت‌لی شکیلده بؤلمک اولوب. دوینا  داووس فورومو آذربایجان ایقتیصادیاتینی رقابت قابیلیت‌لی‌لیگینه گؤره 35-جی یئرده قرارلاشدیریب. بیز نفت-گاز گلیرلریمیزی غیری-نفت سکتورونون اینکیشافینا یؤنلدیریک. بو ایشلرین تملینده دوشونولموش سیاست دایانیر. بیر چوخ اؤلکه‌نین نفت-گاز رئسورس‌لاری بیزدن دفعه‌لرله چوخ‌دور، آنجاق فرق‌لی دورومدا‌دیر".
دؤولت باشچی‌سی نظره چاتدیریب کی، بو گون آذربایجانین حیاتیندا علامتدار گون‌دور: "من جنوب گاز دهلیزینه اوزون عؤمور آرزولاییرام".
مراسیمده، تورکیه‌نین آذربایجان‌داکی سفیری ارکان اوزورال دا پرزیدنت رجب طیب اردوغانین مئساژینی اوخویوب.
رجب طیب اردوغانین جنوب گاز دهلیزی‌نین رسمی آچیلیش مراسیمینه گؤندردیگی تبریکده: "تاناپ تاریخی لاییحه‌دیر، امکداشلیغیمیز بو لاییحه‌نین تاماملانماسیندا بؤیوک رول اویناییب".
بو گون تاناپ-آ ایلک گازین وورولماسینا باشلاندیغینی ایفاده ائدن تورکیه پرزیدنتی قئید ائدیب کی : " ژوئن ین 12-ده اسکی شهرده تاناپ-ین ایستیفاده‌یه وئریلمه‌سی ایله باغلی تدبیر کئچیریله‌جک. جنوب گاز دهلیزی‌نین دیگر ائلئمئنت‌لری‌نین ده اوغورلا ایستیفاده‌یه وئریله جگینه اینانیرام" دئیه وورغولاییب.
